
_START_ARTICLE_
Son Of Caesar
_START_PARAGRAPH_
Son Of Caesar er kunstnernavnet for den danske singer-songwriter Peter Mathiasen (født 4. juli 1987 Odense, Danmark). Han spiller guitar, klaver og bas, og han har udgivet et album og en EP._NEWLINE_I foråret 2012 debuterede han med sin selvbetitlede debut EP, der bestod af fire sange. To af sangene, "Letter To Jack" og "The Song I Was Trying To Find", kom i rotation på DR P4. Samme forår varmede han op for Joan As Policie Woman på Musikhuset Posten og spillede på SPOT Festival "Blue Spot"._NEWLINE_30. september 2013 udgav Son Of Caesar sit crowdfundede  debutalbum "Winter Came And Went", der fik flere pæne anmeldelser.  Singlen "Madeleine Defoe" kom i rotation på P4 og DR P6 Beat._NEWLINE_Udgivelsen af albummet var med til at nominere ham til "Talentprisen" ved Odense Live Prisen i januar 2014, hvor han vandt "Publikumsprisen"._NEWLINE_Siden har Son Of Caesar arbejdet på et nyt album, der udkommer 13. april 2018._NEWLINE_I sommeren 2017 varmede han op for Suzanne Vega på Galaksen Værløse og på Musikhuset Posten